Kita ora nduweni referensi yen ana para Raja utawa Pangeran ing Nuswantara kang nate ngetokake mata uang kanthi nulis asmane. Ora ana bukti yen dhuwit iku digawe saka prentahe Raja/Pangeran tartamtu. Bisa wae dhuwit mau langsung dikirim saka Cina. Yen dikirim saka kana, dadi nggawene dhuwit mau uga ana kana. Yen bener mangkono, ing abad kuwi bangsa Cina wis ngerti gambar wayang. Nanging dhuwit gambar wayang mau mandheg ing pungkasane abad 15, dadi ora suwe. Tekan saiki dhuwit kuna mau isih ana, nanging akeh-akehe padha digunakake kanggo jimat utawa kanggo nambah rejeki.
